Şamo Arif

Şamo Arif (tam adı: Rəhimov Şamo Arif Süleyman oğlu; 9 iyul 1936, Əyin, Qubadlı, Azərbaycan SSR, SSRİ) — Azərbaycan yazıçısı, publisist, geoloq. Yazıçı Süleyman Rəhimovun oğlu.

 Həyatı 
Arif Rəhimov 1936-cı il iyulun 9-da Qubadlı rayonunun Əyin kəndində anadan olub. Mənşəcə kürddür.

1965-ci ilin iyulunda 34 yaşında ikən qəflətən vəfat edən qardaşı Şamonun vaxtsız vəfatından bir müddət sonra atası və anasının razılığı ilə qardaşının adını yaşatmaqdan ötrü adının qarşısına Şamo adını qəbul edib, Şamo Arif olub.Ədalət Daşdəmirli, Xalq yazıçısı Süleyman Rəhimovun oğlu Şamo Arifin atası ilə bağlı xatirələri, "Azərbaycan müəllimi" qəzeti, 28.10.2011, № 42. 

 Elmi fəaliyyəti 
O, həm də geologiya və minerologiya üzrə tanınmış alimdir. 1954-cü ildən Neft Sənayesi Elmi-Tədqiqat Layihə  İnstitutunda çalışmışdır.

Onun 1961-ci ildə R.Rəhimovla birgə çap etdirdiyi "Xəzər və neft" kitabı bu gün qədər öz aktuallığını saxlayır.

 Ədəbi fəaliyyəti 
Ədəbi fəaliyyətə 1960-cı illərdən başlayıb. İlk olaraq "Qoşa çinar" hekayəsi çapdan çıxıb. Az sonra 1964-cü ildə "Göz dağı" povesti və "Anamın yuxusuna girməsin" romanını çap etdirib. Ən nəhayət sonuncu romanı "Qınamayın məni" olub. Bundan başqa dövrü mətbuatda tez-tez publisistik və elmi məqalələr ilə çıxış edir.

 Ölümü 
Şamo Arif 16 iyun 2012-ci ildə vəfat etmişdirAzərbaycanın tanınmış yazıçısı vəfat edib . modern.az, 17.06.2012 .

 Filmoqrafiya 
"Ayrıldıq ki, qovuşaq"

 Həmçinin bax 
Şamo Rəhimov

 İstinadlar 

Kateqoriya:Azərbaycan yazıçıları
Kateqoriya:Qubadlıda doğulanlar
Kateqoriya:Süleyman Rəhimov
Kateqoriya:Azərbaycan kürdləri